CELEX: 62014FN0095
Language: sl
Date: 2014-09-17 00:00:00
Title: Zadeva F-95/14: Tožba, vložena 17. septembra 2014 – ZZ proti ECB

24.11.2014   
            
            
               SL
            
            
               Uradni list Evropske unije
            
            
               C 421/63
            
         Tožba, vložena 17. septembra 2014 – ZZ proti ECB
   (Zadeva F-95/14)
   2014/C 421/93
   Jezik postopka: francoščina
   
      Stranki
   
   
      Tožeča stranka: ZZ (zastopnika: L. Levi in M. Vandenbussche, odvetnika)
   
      Tožena stranka: Evropska centralna banka
   
      Predmet in opis spora
   
   Razglasitev ničnosti odločbe izvršilnega odbora ECB o tem, da se tožeči stranki v okviru letnega pregleda plač in nagrad za leto 2014 ne dodeli dodatno povišanje plače.
   
      Predlogi tožeče stranke
   
   
               —
            
            
               Za nično naj se razglasi odločba izvršilnega odbora ECB z dne 25. februarja 2014, ki je bila zaposlenim sporočena 3. marca 2014, o tem, da se tožeči stranki ne dodeli dodatno povišanje plače za leto 2014;
            
         
               —
            
            
               za nično naj se razglasi odločba o tem, da se zavrne posebna tožba z dne 1. julija 2014, ki je bila prejeta 8. julija 2014;
            
         
               —
            
            
               po potrebi naj se za nično razglasi odločba vodje pristojnega oddelka/GD-H o tem, da se tožeče stranke niti ne šteje niti ne predlaga za dodatno povišanje plač, ki je bila implicitno sporočena z odločbo izvršilnega odbora z dne 25. februarja 2014 in z odločbo o tem, da se zavrne posebna tožba z dne 1. julija 2014;
            
         
               —
            
            
               naloži naj se odškodnina za premoženjsko škodo, sestavljeno iz izgube priložnosti prejeti dodatno povišanje plač, ki je ocenjena na 54  635 EUR, ali iz razveljavitve postopka, v katerem je bila sprejeta odločba z dne 25. februarja 2014 in iz novega postopka, ki ga je iz naslova dodelitve dodatnega povišanja plač za leto 2014 izpeljala ECB;
            
         
               —
            
            
               toženi stranki naj se naloži plačilo nepremoženjske škode, ex aequo et bono ocenjene na 5  000 EUR;
            
         
               —
            
            
               ECB naj se naloži plačilo vseh stroškov.